Лудӵӧж

Лудӵӧж (Луд ӵӧж) яке Кыр ӵӧж ( ) — тылобурдо утиные (Anatidae) семьяысь, гусеобразные (Anseriformes) отрядысь. Золгес тодмо но вӧлскемын кыр ӵӧж. Айы ӵӧжлэн мугорызлэн кузьдалаез 62 см вуэ, мумыезлэн — 57 см пала, секталазы вуэ 1-1,5 килограммозь (сӥзьыл дыре, куке тылобурдо трос сиське лобӟон азьын, соослэн секталазы 2 килограммозь вуэ). Йырыз но чыртыыз  айыезлэн вожесь, азьпалыз куренё, тыбырыз но кӧт палыз пурысь. Мумыезлэн буёлэз куреньгес, сьӧд пытьыосын, кӧт палыз куренё-пурысь. Айыезлэн но мумыезлэн бурдазы вань лызо-льӧль «синьучкон».
Шуныт кунъёсы лобась тылобурдо. Уло кынмисьтэм, кӧня ке слало вуосын. Таяз аръёсы уло бадӟым кар вуосын  но каръёс палан.

Лудӵӧжъёсыз ярато кутылыны пӧйшурасьёс. Луд ӵӧжлэсь селекция лэсьтыса поттэмын трос дор ӵӧжъёс.

Вӧлскемез

Лудӵӧж зол вӧлскемын уйпал полушариын. Каръясько арктической широтаосын уйпалын 70° у. ш., озьы ик шуныт субтропической климатын лымшорын 35° у. ш. Уйпал Африкаын но 20° у. ш. Шор Европаын бадӟым гурезё интыосын гинэ уг каръясько, Скандинавияын уйпалгес 70° у. ш. но нюлэстэм тундраын Россия территориын каръяське. Сибирьын вӧлскемын уйпалын Салехардаозь, Туруханскаозь.

Категория:Тылобурдоос